BOSNA I HERCEGOVINA

FEDERACIJA BOSNE I HERCEGOVINE

TUZLANSKI KANTON

OPĆINSKI SUD U LUKAVCU

Broj: 126 0 I 185684 16 I

Lukavac, 25.10.2022. godine 

Općinski sud u Lukavcu, sudija Emina Burgić Omerdić u izvršnom predmetu tražioca izvršenja JP Šume TK d.d. Kladanj ŠG Spečko Živinice, Ul. Oslobođenja broj 13, protiv izvršenika N.A sina O iz ........ općina Lukavac, radi izvršenja, prodajom pokretnih stvari izvršenika putem javnog nadmetanja, na osnovu člana 126 i 130, a u vezi sa članovima 135, 82, 87, 88 i 89 Zakona o izvršnom postupku ("Službene novine Federacije BiH", broj 32/03, 33/06, 39/06 i 39/09), van ročišta, donio je dana 25.10.2015. godine, slijedeći

      Z A K LJ U Č A K

-o prodaji pokretnih stvari–

Određuje se drugo ročište za prodaju pokretnih stvari izvršenika, a koje se nalaze na adresi ..... bb, općina Lukavac, putem usmenog i javnog nadmetanja i to:  

1. mašina za veš LUXOR WM 1047 RGA+LUX procijenjena vrijednost 300,00 KM;
za dan srijeda 22.11.2022. godine u 13,00 sati

isto će se održati kod Općinskog suda u Lukavcu, Sudnica broj 7 (prizemlje).

1. Rješenjem o izvršenju ovog suda broj gornji od 22.03.2022. godine određeno je izvršenje pljenidbom, procjenom i prodajom pokretnih stvari izvršenika.  

2. Dana 23.08.2022. godine Služba sudskih izvršitelja je obavila pljenidbu pokretnih stvari izvršenika o čemu je sastavljen pljenidbeni popis i obavljena je procjena vrijednosti stvari, a pokretne stvari su ostavljene na čuvanje izvršeniku uz zabranu za dalje raspolaganje.

3. Ročište za javno nadmetanje održat će se i kad prisustvuje samo jedan ponuđač, a sud će zaključkom na zahtjev lica koje ima pravo prvenstvenog namirenja odrediti da se ročište za prodaju odgodi ako učestvuje samo jedan ponuđač. 

4. Na drugom ročištu za prodaju pokretnih stvari putem usmenog i javnog nadmetanja pokretne stvari se  mogu  prodati bez ograničenja u pogledu iznosa njihove cijene.

5. Sud će obustaviti postupak ako se pokretne stvari koje su predmet prodaje ne uspiju prodati na drugom ročištu za prodaju putem usmenog i javnog nadmetanja.
6. Ponuđač sa najvećom ponudom će platiti cijenu za pokretnu stvar odmah nakon objavljivanja rezultata neposredno uz potvrdu ili na depozitni račun Općinskog suda u Lukavcu  broj 1321002012496062, sa naznakom broja predmeta.

Po uplati cijene sud će donijeti rješenje o dosudi, a potom i rješenje o namirenju.

7. Ovaj zaključak objavit će se na oglasnoj ploči suda, a tražitelj izvršenja može, o svom trošku, isti objaviti u sredstvima javnog informisanja.


                            S U D I JA

          






                  Emina Burgić Omerdić 

Pouka o pravnom lijeku: Protiv ovog zaključka nema mjesta pravnom lijeku.

